TANCUJ, SPIEVAJ, ZAHRAJ SI – taký je názov súťažného podujatia, ktoré pripravilo Trenčianske osvetové stredisko v Trenčíne spolu s Obecným úradom v Dolnej Súči. Vyhlasovateľom a odborným garantom podujatia je Národné osvetové centrum, ktoré v tomto roku poskytlo finančné zabezpečenie postupových súťaží a prehliadok.
V nedeľu 19. 3. 2023, popoludní o 14.00 h, sa Kultúrny dom v Dolnej Súči zmenil na pestrofarebnú krojovanú lúku. Podujatie s výstižným názvom „TANCUJ, SPIEVAJ, ZAHRAJ SI, ktoré bolo rozdelené na dve časti, otvoril starosta obce Dolná Súča Matúš Bulejko a, samozrejme, nechýbala ani riaditeľka Trenčianskeho osvetové strediska Ing. Mgr. Žaneta Múdra Šebíková.
Regionálnu postupovú súťaž a prehliadku detských folklórnych súborov Eniki beniki a Krajskú postupovú súťaž a prehliadku sólistov tanečníkov Šaffova ostroha hodnotila vysoko odborne fundovaná porota v zložení:
Mgr. art. Agáta Krausová ArtD., etnochoreologička, pedagogička Súkromného konzervatória v Nitre.
Mgr. art. Ing. Slavomír Ondejka, pedagóg ľudového tanca, tanečník, choreograf vo folklórnom hnutí na Slovensku i v zahraničí,
Mgr. Alfréd Lincke, vedúci DFS Tancovadlo, lektor tanečných domov, spoluorganizátor, interpret, rôznych podujatí. 
Všetci traja porotcovia sú zároveň členmi programovej rady MFF v Myjave, autori programov folklórnych festivalov, lektori folklórnych workshopov, členovia poradného zboru pre metodikov 
v oblasti folklóru a folklorizmu.

Postupových súťaží a prehliadok sa zúčastnili 2 detské folklórne kolektívy v počte 52 súťažiacich detí, 18 súťažiacich tanečných párov, 36 tanečníkov zo 7 folklórnych kolektívov (DFS 14 párov, FS 2 páry, FSk 2 páry) zastúpených vo všetkých tanečných kategóriách a sprevádzalo ich spolu 40 muzikantov, čiže 7 ľudových kapiel. 

Výsledky a hodnotenie odbornej poroty, ktorá vyzdvihla vysokú interpretačnú, umeleckú, organizačnú úroveň podujatia, je nasledovné:

Regionálna postupovú súťaž a prehliadka detských folklórnych súborov Eniki beniki
Zlaté pásmo a priamy postup: Detský folklórny súbor Kornička Trenčín
Strieborné pásmo: Detský folklórny súbor Čajka Horná Súča
(Krajská postupová súťaž a prehliadka DFS Eniki Beniki sa koná 23. 4. 2023 v Partizánskom.)

Krajská postupová súťaž a prehliadka sólistov tanečníkov Šaffova ostroha
A. (hlavná kategória): tanečníci a tanečnice interpretujúci tanec podľa nositeľov tanečných tradícií (tanečníci z folklórnych súborov s rôznorodým repertoárom)
Zlaté pásmo a priamy postup: Jozef Marko a Lucia Kováčová, FS Brezová Brezová pod Bradlom

B. (regionálna kategória): tanečníci interpretujúci regionálnu tanečnú tradíciu z regiónu, z ktorého pochádzajú alebo v ňom dlhodobo pôsobia (tanečníci z folklórnych skupín)
Zlaté pásmo a priamy postup: Martin Sedláček a MUDr. Andrea Bieliková, FSk Melenčár Soblahov 
Zlaté pásmo s návrhom na postup: Andrej Pilácik a Paulína Piláciková, FS Považan Považská Bystrica 

N. kategória: nositelia tanečných tradícií – zúčastnení – automatický postup do celoštátneho kola: Vynikajúca interpretácia tanca: Ján Gabriš a Elena Gabrišová, FSk Rozvadžan Trenčianske Stankovce

C. (detská kategória): interpreti ľudového tanca vo veku od 10 do 12 rokov:
Zlaté pásmo a priamy postup: Alex Mosný a Alžbeta Konečná, DFS Kopaničiarik Myjava
Zlaté pásmo s návrhom na postup: 
Filip Dávidek a Tamara Vavrušová,  Matej Červeňan a Radka Režná, FTS Trúfalci Mníchova Lehota Samuel Kriško a Ema Siváková, Juraj Rác a Nina Zentková, DFS Kopaničiarik Myjava 

D. (mládežnícka kategória): interpreti ľudového tanca vo veku od 13 do 16 rokov:
Zlaté pásmo a priamy postup: Jozef Beňo a Lucia Balajová, DFS Kornička Trenčín
Zlaté pásmo s návrhom na postup: 
Ondrej Bugarovič a Aneta Pekárová, Šimon Orgoník a Kristína Konečná, DFS Kopaničiarik Myjava Alexander Lackovič + Karin Izraelová, DFS Kornička Trenčín
Strieborné pásmo:	
Patrik Hutyra a Lara Gündüz, Daniel Chovanec a Hana Mišíková, DFS Kopaničiarik Myjava 
Filip Petrinec a Nataša Tarbajovská, Šimon Ondruš a Terézia Opatovská, Lukáš Chudý a Veronika Chromiaková, DFS Kornička Trenčín 
(Celoštátne kolo sólistov tanečníkov, Šaffova ostroha 2023, ktorého usporiadateľom je Hornozemplínske osvetové stredisko, bude 26. 5. – 28. 5. 2023 v Dlhom Klčove.)

Na záver: obrovské poďakovanie patrí okrem obce Dolná Súča, pracovníčok, pracovníkov Trenčianskeho osvetového strediska aj kultúrnemu pracovníkovi v KD Dolná Súča Miroslavovi Gabrhelovi za jeho profesionalitu a nezištnú pomoc pri organizácii podujatia Tancuj, spievaj, zahraj si, ako aj samotným súťažiacim, vedúcim, pedagógom a v neposlednom rade skvelému publiku, ktoré svojou atmosférou podporovalo súťažiach.